Dia Internacional per a l'Eliminació de la Violència Envers les Dones 2019
El Departament d'Educació, a propòsit del Dia internacional per a l'eliminació de la violència envers les dones, vol remarcar la necessitat, avui i cada dia, de treballar intensament i prendre consciència sobre la importància de la prevenció i la detecció de la violència masclista.
Volem disposar d'eines efectives des de la comunitat escolar per desemmascarar aquelles situacions que tendim a normalitzar i que realment impliquen desvalorització de les nenes, noies o dones, control abusiu, aïllament, submissió, violència sexual.
Per aquest motiu i en el marc del Protocol de prevenció, detecció i intervenció davant la violència masclista entre l'alumnat, publicat recentment, el Departament d'Educació posa a l'abast dels centres educatius un Programa formatiu de prevenció de la violència masclista destinat a docents, alumnat i famílies.
Aquests materials formatius es presenten sota la campanya anomenada "NO + violència masclista.
Desemmascarem-la! i responen al convenciment de la necessitat de visualitzar, identificar i abordar totes les formes, àmbits i expressions de la violència masclista que afecten els nostres infants i joves.
Per elaborar-los, el Departament d'Educació ha comptat amb la col·laboració d'entitats expertes en la prevenció de la violència masclista, com són Coeducacció i Fundació Aroa.
Des dels centres educatius, de cara a sumar sinergies i esforços per visualitzar tot tipus de violència masclista, us proposem que dugueu a terme actuacions concretes amb la finalitat de promoure un canvi d'actituds, creences i comportaments per part de tota la comunitat escolar.
Difoneu les fotos o vídeos de les vostres actuacions a les xarxes socials amb l'etiqueta amb menció
Propostes d'activitats a dur a terme als centres educatius:
Manifest NO+ VIOLÈNCIA MASCLISTA
Programa formatius adreçat a alumnat primària
Programa formatiu adreçat a alumnat secundària
Programa formatiu adreçat a famílies
Contes per a l'educació infantil.
En aquesta pàgina web de la Fundació Catalana de l'Esplai, hi trobareu 40 contes per a la igualtat de gènere i la prevenció de la violència per a educació infantil
Contes per a l'educació primària.
En aquesta pàgina web de la Fundació Catalana de l'Esplai, hi trobareu 40 contes o relats per a la igualtat de gènere i la prevenció de la violència per a educació primària
Novel·les per a l'educació secundària.
En aquesta pàgina web de la Fundació Catalana de l'Esplai, hi trobareu 40 novel·les o relats per a la igualtat de gènere i la prevenció de la violència per a educació secundària
En aquesta guia bibliogràfica de l'Institut Català de les Dones, hi trobareu estudis, novel·les, relats personals, contes infantils (a més de fons audiovisual) sobre la violència masclista.
Al web de Rosa Sensat, hi trobareu aquesta selecció de llibres per impulsar la coeducació i els debat a secundària obligatòria.
En aquesta pàgina web de Candela, cooperativa d'acció comunitària i feminista, es proposa diversa cinematografia.
Us en recomanem especialment els apartats: Sobre estereotips de gènere a la infantesa, Sobre estereotips de gènere, Models de feminitat i masculinitat, Per a tractar l'amor romàntic i la violència masclista a la parella
En aquesta guia bibliogràfica de l'Institut Català de les Dones, hi trobareu fons audiovisual ressenyat, pel·lícules o documentals (a més de fons bibliogràfic) sobre la violència masclista.
Cinema i violència envers les dones.
Més pel·lícules sobre la violència contra les dones.
En aquest document de l'Institut Català de les Dones, trobareu pel·lícules que aborden el tema de la violència masclista i que formen part del fons del Centre de Documentació.
En aquesta pàgina web de Drac màgic, hi ha propostes de tallers on s'analitza l'imaginari d'amor romàntic i es valoren altres models lliures de violència.
Materials per a professionals de l'ensenyament, del Programa Estimar no fa mal!
En aquest document de l'Institut Català de les Dones, a la pàgina 22, trobareu la dinàmica Quin amor t'agrada més?, en què se'ns plantegen qüestions a analitzar de les lletres de les cançons que esculli l'alumnat o de cançons proposades.
En aquesta guia documental de l'Institut Català de les Dones, hi trobareu molta música feta per dones.
Podeu plantejar l'examen i el debat a classe entorn de la violència masclista, a partir dels següents recursos estadístics:
Dossier estadístic elaborat per l'Observatori de la Igualtat de Gènere, de l'Institut Català de les Dones, a partir de dades fins a octubre 2019.
Anàlisi de dades estadístiques de la violència masclista.
En aquest PowerPoint de l'Institut Català de les Dones, hi trobareu els resultats destacats de l'última enquesta duta a terme per la Generalitat de Catalunya, amb moltes observacions interessants.
Dossier estadístic 10 anys de la Llei del dret de les dones a eradicar la violència masclista.
En aquest document de l'Institut Català de les Dones, de 2018, hi trobareu dades sobre la violència masclista i els servis públics a les dones en situació de violència masclista.
Itinerari de perspectiva de gènere d'EduCAT.
Des del Consell d'Audiovisual de Catalunya, es plantegen tres eixos per reflexionar sobre qui ens parla i la realitat dels mitjans quant a la presència de la dona, el sistema sexe-gènere a les pantalles, que introdueix els personatges d'entreteniment o la ficció en la reflexió, i els anuncis no sexistes, complementant el treball que es proposa en el projecte d'aula Anunciem valors amb diverses propostes.
Adheriu-vos a campanyes internacionals com Orange the world UN Women, campanya internacional anual que comença el 25 de novembre, Dia internacional de l'eliminació de la violència envers les dones, i acaba el 10 de desembre, Dia dels drets humans, que proposa per a 2019 Pinta el món de taronja: Generació Igualtat es rebel·la contra la violació.
Protocol de prevenció, detecció i intervenció davant la violència masclista entre l'alumnat.
Dins de la part preventiva d'aquest protocol, s'ofereixen eines i recursos per abordar les situacions de violència masclista, evitar que es tornin a produir i restaurar les relacions interpersonals a l'aula i el clima de centre.
Programa formatiu de prevenció davant la violència masclista entre l'alumnat.
Programa del Departament d'Educació que implementa tallers formatius a alumnat (cicle superior de primària i educació secundària obligatòria), famílies i equip docent per abordar l'aproximació a la coeducació i l'equitat de gènere, la construcció de models alternatius de masculinitat i feminitat, les relacions afectives i sexuals saludables, tolerància zero a la violència masclista.
Curs de prevenció de la violència masclista en l'àmbit educatiu.
Materials formatius del Departament d'Educació per a professionals de l'educació, de lliure accés, sobre el marc conceptual i legal de la violència masclista, amb l'objectiu de facilitar-ne la detecció i dotar d'eines per la prevenció, detecció i intervenció per al seu abordatge en l'àmbit educatiu.
En el marc del Projecte de convivència, dins de l'apartat de Coeducació, el Departament d'Educació ofereix aquesta aplicació amb la qual els centres poden fer la diagnosi del centre en matèria de coeducació, conèixer les propostes d'actuació i accedir als recursos necessaris per revertir els seus punts febles.
Recursos en gestió de conflictes i prevenció de violència masclista Aquest espai de la XTEC ofereix recursos pedagògics sobre coeducació per promoure l'eliminació de tota mena de discriminació per raó de sexe i prevenir la violència masclista.
Gènere i diversitat en l'àmbit educatiu.
Mòdul dels Materials formatius d'Educació intercultural, de la Direcció General per a la Immigració del Departament de Treball, Afers Socials i Famílies en col·laboració amb el Departament d'Educació, que treballa el gènere i la interculturalitat com a factors de desigualtat en l'àmbit educatiu i que aborda específicament la mutilació genital femenina i els matrimonis forçosos.
Programa Estimar no fa mal: materials de sensibilització adreçats a personal docent.
Aquest programa, de la Generalitat de Catalunya, s'adreça a joves d'entre 10 i 19 anys, a professionals que treballen amb aquests joves i que poden actuar com a agents preventius, així com a pares i mares.
Es tracta d'un quadern pedagògic per al professorat del CFGS Educació infantil, elaborat conjuntament per l'Institut Català de les Dones i el Departament d'Educació, dins del Programa Estimar no fa mal.
Prevenció i detecció de la violència masclista.
En el web de Família i Escola, en l'apartat de Com ajudar el meu fill, hi ha aquest espai amb informació sobre l'abordatge de la violència masclista, idees falses, recursos i eines, converses...
En el web de Família i Escola, a l'apartat d'Educació en valors, hi ha l'apartat d'Igualtat de gènere, amb consells per a les diferents etapes evolutives, amb recursos i eines diversos i converses que plantegen dubtes i hi donen resposta.
Enquesta d'autoconeixement sobre la igualtat de gènere.
En aquesta enquesta de Família i Escola, les famílies poden autovalorar-se quant a la igualtat de gènere.